**NOTĂ INFORMATIVĂ**

 **la proiectul Hotărârii Guvernului cu privire la acordarea Bursei de excelență a Guvernului şi a Bursei pe domenii științifice pentru studenții doctoranzi pe anul 2023**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Ministerul Educației și Cercetării |
| **2. Condițiile ce au impus elaborarea proiectului de act normativ şi finalitățile urmărite** |
| În temeiul art.19 alin. (4) din Codul Educației al Republicii Moldova nr. 152/2014 (Monitorul Oficial al Republicii Moldova, 2014, nr. 319-324, art. 634) și art.49 lit. g) din Codul cu privire la știință și inovare nr. 259/2004 (Monitorul Oficial al Republicii Moldova, 2004, nr. 125-129, art. 663), Ministerul Educației și Cercetării a elaborat şi propune spre aprobare proiectul Hotărârii de Guverncu privire la acordarea Bursei de excelență a Guvernului și a Bursei pe domenii științifice pentru studenții doctoranzi pe anul 2023 în scopul eficientizării procesului de pregătire a cadrelor științifice prin doctorat și motivării încadrării tinerilor în activitatea de cercetare și inovare.Finalitatea proiectului constă în stimularea studenților-doctoranzi cu performante deosebite în cercetare, dezvoltare şi inovare prin acordarea Bursei de excelență a Guvernului şi a Bursei pe domenii științifice.În conformitate cu Regulamentul cu privire la modul de acordare a Bursei de excelență a Guvernului și a Bursei pe domenii științifice pentru studenții-doctoranzi,aprobat prin Hotărârea Guvernului nr. 161/2008, bursele se acordă studenților-doctoranzi anual, pentru un an calendaristic, începând cu al doilea an de studii, înmatriculați la forma de învățământ cu frecvență şi frecvență redusă, care au realizat integral, la data respectivă, programul de pregătire avansată și programul de cercetare științifică stabilit de conducătorul științific, au acumulat numărul de credite prevăzut în planul de învățământ al școlii doctorale, au obținut performanțe academice deosebite şi participă activ la viața socială a instituției.Ministerul Educației și Cercetării a organizat concursul pentru acordarea burselor de merit în perioada 26.10.2022-20.12.2022, în conformitate cu Regulamentul cu privire la modul de acordare a Bursei de excelență a Guvernului şi a Bursei pe domenii științifice pentru studenții-doctoranzi. Urmare a concursului se propune spre aprobare Guvernului listele candidaților pentru acordarea Bursei de excelență a Guvernului şi a Bursei pe domenii științifice.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu conține norme de armonizare a legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
| În vederea atingerii finalității expuse supra, proiectul conține următoarele prevederi:- acordarea a douăzeci și una de Burse de excelență a Guvernului pentru studenții doctoranzi în anul 2023;- acordarea a patru Burse pe domenii științifice pentru studenții doctoranzi în anul 2023. |
| **5. Fundamentarea economico-financiară** |
| Implementarea prevederilor proiectului hotărârii de Guvern cu privire la acordarea Bursei de excelență a Guvernului şi Bursei pe domenii științifice pentru studenții-doctoranzi nu necesită cheltuieli financiare suplimentare. Mijloacele financiare au fost planificate în bugetul de stat pentru anul 2023. |
| **6. Modul de încorporare a actului în cadrul normativ în vigoare** |
| Proiectul este elaborat în conformitate cu cadrul normativ în vigoare și nu necesită modificarea sau abrogarea unor acte normative. |
| **7. Avizarea şi consultarea publică a proiectului** |
| În vederea respectării prevederilor Legii nr. 239/2008 privind transparența în procesul decizional, proiectul hotărârii Guvernului va fi plasat pe pagina web oficială a Ministerului Educației și Cercetării www.mec.gov.md, la compartimentul Transparența decizională și pe platforma guvernamentală [www.particip.md](http://www.particip.md). În conformitate cu art.32 și art. 34 din Legea nr. 100/2017 proiectul urmează a fi supus procedurii de avizare, consultare publică și expertizare. |
| **8. Constatările expertizei anticorupție** |
| Proiectul urmează a fi supus expertizei anticorupție. Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la prezentul proiect de hotărâre. |
| **9. Constatările expertizei de compatibilitate** |
| Proiectul nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| **10. Constatările expertizei juridice** |
| Proiectul urmează a fi supus expertizei juridice în cadrul procesului de avizare. Informația referitoare la concluziile expertizei juridice va fi inclusă în sinteza obiecțiilor și propunerilor/recomandărilor la prezentul proiect de hotărâre. |
| **11. Constatările altor expertize** |
| Proiectul nu necesită a fi supus altor expertize. |

**Ministru Anatolie TOPALĂ**